Akademický senát

12.12.2016

**Rozpočet STU – úprava rozpisu dotácie na rok 2016 – Použitie nerozdelenej dotácie**

Predkladá: **prof. Ing. Robert Redhammer, PhD.**

rektor

Vypracovali: Ing. Dušan Faktor, PhD.

kvestor

Ing. Oľga Matúšková

vedúca Ekonomického útvaru

Zdôvodnenie: Návrh na rozpis nerozdelenej dotácie 500tis.€ (z Dodatku č. 2 k Dotačnej zmluve)

Návrh uznesenia: Akademický senát STU schvaľuje návrh na rozpis nerozdelenej dotácie vo výške 500tis. € podľa predloženého materiálu.

**Rozpočet STU – úprava rozpisu dotácie na rok 2016 – Použitie nerozdelenej dotácie**

Akademický senát STU na svojom zasadnutí dňa 25.4.2016 uznesením č. 7.3./2016 schválil rozdelenie dotácie na rok 2016, ktorá bola pridelená STU Dodatkom č. 2 k dotačnej zmluve.

V zmysle tohto uznesenia nebola rozpísaná dotácia vo výške 500 tis. €.

Navrhujeme použitie finančných prostriedkov 2016 z uvedenej nerozdelenej dotácie na financovanie odsúhlasených výdavkov na úrovni Kolégia rektora resp. výdavkov, ktoré v znikli dôsledkom implementácie legislatívnych zmien.

Na podprograme 077 11 vzdelávanie dotácia vo výške 250 000€:

1. **IEEE Xplore Digital Library pre všetky fakulty (55 199€)**

Potreba zabezpečiť uvedenú databázu vyplynula v priebehu roka na základe požiadaviek dekanov fakúlt ako celouniverzitný výdavok.

1. **Databaza SciVal (13 182€)**

Databáza je určená pre potreby fakúlt STU, hlavne prodekanov pre vedu a výskum. Nakoľko sa ukázalo, že využitie tejto databázy v rámci celej STU je veľmi veľké, bolo rozhodnuté, že sa prístup zakúpi aj na ďalšie obdobie. Databáza ponúka rýchly prístup k výkonnosti  výskumnej činnosti 7 500 výskumných inštitúcií v 220 krajinách sveta.

1. **Implementácia e- schránok na STU (90 000€)**

Dňom 1. novembra 2013 nadobudol účinnosť zákon č. 305/2013 Z.z. o elektronickej podobe výkonu pôsobnosti orgánov verejnej moci (OVM) a o zmene a doplnení niektorých zákonov - zákon o e-Governmente.

Zákonnú povinnosť uplatňovať výkon verejnej moci elektronicky má STU v Bratislave (ako OVM) najneskôr dňom 1. novembra 2016. Túto povinnosť bolo potrebné softvérovo zabezpečiť. Predpokladané výdavky sú vo výške 90 tis. €.

1. **Odstránenie grafitov 1. Fáza (23 167€)**

V súvislosti s predstedníctvom SR Europskej únii, primátor mesta Bratislava vyzval rektora STU na odstránenie grafitov z budov STU. Na základe tejto výzvy boli urýchlene odstránené grafity z budov, ktoré sú v susedstve Úradu vlády – FA, časť SjF a stará budova FCHPT.

1. **Revitalizácia univerzitného areálu STU Námestie Slobody – 1. Etapa (14 600€)**

Na zasadnutie Kolégia rektora dňa 1.6.2016 bol predložený materiál, v ktorom bola zdôvodnená potreba vykonania predmetných prác a tiež v ňom bol návrh na zdroj financovania týchto prác – nerozdelená dotácia.

1. **Odstránenie grafitov 2. Fáza (12 304€)**

Odstránenie grafitov z budovy SjF – dokončenie, SvF, hotel Akademik a budova STU Vazovova5. Predpokladané výdavky na túto fázu sú vo výške 33 579,36€. Avšak do konca roka 2016 navrhujeme vykonať práce len do výšky 12 304€. Na zvyšok prác budú vyčlenené finančné prostriedky z dotácie roku 2017.

1. **Slovak Networking (10 100€)**

Stretnutie predstaviteľov univerzít, vedeckých inštitúcií, malých a stredných podnikov z oblasti informatiky z celej Európy. Stretnutie bolo organizované pri príležitosti slovenského predsedníctva EU v dňoch 26. a 27.9.2016.

1. **Dofinancovanie výdavkov Know-How centra. (20 000€)**

V súvislosti so zvýšeným počtom podávaných žiadostí na Patentový úrad na zaregistrovanie Patentov, je potrebné navýšiť dotáciu na rok 2016 pre Know-How centrum.

1. **Dofinancovanie Letnej univerziády - Oprava telocvične na FCHPT (11 448€)**

V priebehu realizácie rekonštrukcií a opráv športovísk STU vznikla potreba opraviť aj telocvičňu na FCHPT. Na túto telocvičňu neboli v rámci rozpočtu na univerziádu vyčlenené finančné prostriedky.

Na podprograme 077 12 01 bola dotácia vo výške 250 000€ použitá ako záloha na úhradu prístrojov obstaraných v rámci II. fázy UVP – fázovanie v zmysle materiálov z Kolégia rektora 1.6.2016(bod 12C) a 5.10.2016 (bod 6) .

**Návrh na rozpis tejto čiastky bude predložený po refundácii finančných prostriedkov z Výskumnej agentúry.**